“10 ел пауза булды” – Айваз Садыйров “Матбугат.ру”га өйләнүе турында сөйләде (ФОТО)

	«Татар радиосы» баш мөхәррире Айваз Садыйров та камыт киде. Сөйгәне Алинә белән бүген Арчада никах укыттылар. Алинә әлегә Садыйрова түгел, анысы ЗАГСтан соң, Алла боерса. Кәләш бик чибәр. Арчаның үзеннән. Белмәгәннәр өчен Айваз да Арчаның үзеннән бит.	 Никах 29 сентябрьдә Арчада булса, туй мәҗлесе 13 октябрьгә Казанга билгеләнгән. Айваз үзенең бәхетле көне турында “Матбугат.ру” хәбәрчесенә дә сөйләде, хисләре белән уртаклашты. Алинә нинди өлкәдә хезмәт куя дигән сорауга “әлегә аның төп эше минем хатын булу” диде ди-джей. Кәләш КХТИ бетергән. 
	---	
Матбугат.ру

	№ --- | 29.09.2019	


